Tatoeba sentences — language code: epo
Kia estas la plej bona traduko?
Kiel ni povas kontribui al pliriĉigo de Esperanta literaturo tradukita?
Ĉu Tatoeba rolas por tutmondigo de Esperanto?
Google, prononcu Gugel, eble la plej fama serĉilo de Interreto, havas ankaŭ Esperantan version.
La interreto estas grandega reto konektanta sennombrajn komputilojn mondskale.
Laŭ certaj reguloj la komputiloj povas disponigi aŭ disponi informojn en aliaj komputiloj.
Se ni imagas ĉiun komputilon kiel cerbon de persono, tiam ni povas aprezi la gravan kaj grandan rolon, kiun la Interreto nun ludas.
La plejmulto de ni ne scias, kio okazas en la menso de nia najbaro aŭ samstratano.
Pere de la interreto nun ni povas funde kaj detale konatiĝi kun mensokupaĵoj de eĉ plej foraj homoj sur la planedo.
Same ni povas prezenti niajn pensojn, planojn, projektojn al aliaj homoj.
Plej gravaj ecoj de la interreto estas rapido kaj amplekso.
Rapida alireblo al dezirata informo akireblas per Interreto.
En Interreto en la plej multaj okazoj la serĉataj informoj estas senpage alireblaj.
La interretaj materialoj teorie kaj potenciale povas esti en ĉiuj lingvoj.
Helpo de interreto al disvastigo de Esperanto grandegas.
Nun feliĉe Esperanto-materialoj inundas Interreton.
Oni povas lerni Esperanton pere de diversaj naciaj lingvoj.
Oni povas havigi al si vortaron de Esperanto al kaj de multegaj naciaj lingvoj.
Oni povas trovi amikojn kaj korespondi kun ili retletere.
Oni povas legi Esperantajn librojn kaj magazinojn interrete.
Oni povas aŭskulti radio-programojn en Esperanto interrete.
Oni povas vidi televidajn programojn interrete.
Interreto jam faris grandan helpon al konigado kaj lernigado de Esperanto.
Laŭ la plej ofte vendita usona libro pri Interreto unu el la dek plej bonaj aferoj, kiujn vi povas fari per ĝi estas lerni Esperanton kaj utiligi ties literaturon.
Konatiĝi kun aliaj kulturoj tra Esperanto facilegas.
En la antaŭreta epoko la amaskomunikiloj estis grandaparte unudirektaj kaj posedataj precipe de ŝtatoj aŭ grandegaj kompanioj.
Nun pere de Interreto preskaŭ ĉiu persono povas ĝui dudirektan komunikadon kun la mondo.
Nuntempe ĉiu, kiu havas retaliron, povas havi rektan kontakton kun aliaj homoj de tre diversaj kulturoj tra la mondo.
Tio estas la unua fojo, ke la homoj povas danke al Interreto interkomuniki kun aliaj tiel rapide kaj bonkvalite.
Danke al la ebloj de Interreto oni nun facile povas rekte interparoli malgraŭ grandaj distancoj, ĉu tekste, ĉu aŭde, ĉu aŭdovide.
Nun ni scias ke ekzistas almenaŭ 3000 lingvoj en la mondo, do, por ke ĉiuj homoj povu utiligi interretajn materialojn, ĉiu teksto devas esti tradukita 3000 fojojn kaj aperi en tiom da lingvoj en interreto.
Pere de utiligado de Esperanto, sufiĉas ke ĉiu materialo tradukiĝu nur unufoje al Esperanto kaj aperu nur dufoje en Interreto, tio estas en la origina lingvo de la teksto kaj en ties Esperanta traduko.
Danke al utiligado de Esperanto la bezonata tempo por tradukado, kaj la necesa spaco en Interreto, preskaŭ 3000-oniĝas!
Kio estas Interreto?
Kio estas pozitivaj punktoj de Interreto?
Ĉu en Interreto ekzistas diskriminacio?
Ĉu Interreto estas unu-direkta aŭ ambaŭ-direkta komunikilo?